‘ક્વાન્ટિકો’નું ટ્રેલર પસંદ કરાઈ રહ્યું છે. વિદેશમાં તારા દર્શકો અને ખ્યાતિમાં વધારો થશે?હજુ એક એપિસોડ પ્રોમો તરીકે શૂટ કરાયો છે, જે આજકાલ લોકો નેટ પર જોઈ રહ્યા છે, પરંતુ તેના રિસ્પોન્સથી હું ખુશ છું. ધારાવાહિક સપ્ટેમ્બર સુધી ઓન એર થઈ જશે. હાલ ‘બાજીરાવ મસ્તાની’ અને ‘ગંગાજલ-ટુ’ના શૂટિંગમાં વ્યસ્ત હોઈ જુલાઈથી ત્યાં સિરીઝ શૂટ કરવા જઈશ. હિન્દી સિનેમાને લીધે ત્યાં મને ખૂબ જ લોકચાહના મળી છે. આપણી ફિલ્મોની પહોંચ વિદેશમાં જોઈને હું દંગ રહી જાઉં છું. ફિલ્મ ફેસ્ટિવલ, શો કોન્સર્ટ, ત્યાંના સ્ટાર્સ અને આર્ટિસ્ટને મળીએ ત્યારે જાણ થાય કે આપણે કેટલા પોપ્યુલર છીએ.